A imaxe recurrente que vén á cabeza é a da baiana con badulaques na cabeza sempre sorrindo - presentaba-se con nada menos que 20 quilos sobre o corpo, entre roupa e accesorios, e unha plataforma de 15 cm de altura. Carmen Miranda (1909-1955) "naceu personaxe, era unha artista", como di o xornalista e escritor Ruy Castro, que recentemente lanzou unha biografía sobre a estrela.
Despois de ser exhibida en Río, chega a São Paulo a mostra Carmen Miranda para sempre, que será inaugurada hoxe para invitados e mañá para o público no Memorial da América Latina. Fotos, roupa (algunhas son relecturas contemporáneas do seu estilo), obxectos, son máis de 700 pezas reunidas (alén de películas e músicas) para contar a historia da " Pequena Notável " ou a " Brazilian Bombshell " - non hai no mundo quen non coñeza esta estrela xenial que conquistou o Brasil, a